Die gemeente ondersteun my nie net met hulle gebede nie, maar help ook finansieël vir ons onderhoud, asook bydraes vir die aankoop van boeke vir die opleiding van kerkleiers.
Teen die einde van 2014, terwyl ek op besoek was in Mosambiek, het die Here deur heelwat kerkleiers my gevra om langtermyn terug te keer na Mosambiek. Dit het die Here ook vir my deur sy Woord (Matt 28:19-20) bevestig.
Die Here is ook besig om, soos vir Jabes, ons grondgebied uit te brei. Ons prys die Here vir nuwe gebiede in Nampula en Niassa provinsies waar kerke vra vir opleiding. Bid saam met ons vir wysheid en die middele om in daardie gebiede kerke te ondersteun en te bemagtig om die Woord van die Here met krag en in diepte te mag verkondig!